open-index/open-wikipedia-markdown huggingface dataset:
Geležies rūda

**Geležies rūda** – mineralai ir uolienos, iš kurių ekonomiškai pagrįstas geležies išgavimas. Rūda paprastai turi daug geležies oksidų, todėl jos spalva – nuo tamsiai pilkos, šviesiai geltonos iki raudonos. Svarbiausi geležies rūdos mineralai – magnetitas, hematitas, getitas, limonitas, sideritas.

Daugiausia geležies rūdos išteklių randama Ukrainoje, Rusijoje, Brazilijoje, Kanadoje, JAV, Australijoje ir Indijoje. Didžiausi geležies rūdos telkiniai pasaulyje siekia nuo kelių iki keliasdešimties milijardų tonų: Kursko magnetinėje anomalijoje 55 mlrd. t., Brazilijos Minas Žeraiso valstijoje 25 mlrd. t.

## Geležies rūda Lietuvoje
Lietuvoje nuo 800 metų prieš mūsų erą iki XX a. pradžios buvo kasama pelkių rūda (dar vadinama balų rūda, ežerų rūda) ir lydoma geležis. Pelkių rūda kaupiasi pelkėse, šaltiniuotose upių, ežerų pakrantėse, pažliugusiose vietose iš geležingo vandens, nusėdus geležies oksidams ir hidroksidams.

Lietuvoje didžiausi geležies rūdos ištekliai aptikti Varėnos rajone, vadinamojoje Varėnos geležies rūdos zonoje. Joje didžiausias yra Varėnos telkinys. Telkinio rūdinis mineralas magnetitas, nerūdiniai – serpentinas, olivinas, piroksenas. Varėnos geležies rūdos telkinio vidurinės dalies ištekliai siekia 142 mln. t. rūdos, visoje Varėnos geležies rūdos zonoje – kelis kartus didesni.
Mažesni geležies rūdos kiekiai aptikti ties Kazlų Rūda, taip pat Lietuvos šiaurinėje dalyje, Juros periodo uolienose.

Varėnos rajono savivaldybės teritorijoje yra vienintelis Lietuvoje parengtiniai išžvalgytas Varėnos geležies rūdos telkinys. Telkinį sudaro 7 atskiri 4,2–141,9 m storio kūnai, atskirti nerūdinių uolienų intervalais. Rūdos klodo kraigas slūgso 360 m, o padas 900–1000 m gylyje. Parengtiniai išžvalgyti geležies rūdos ištekliai (Fe >20 %) sudaro 61,69 mln. m3 (219,6 mln. tonų), iš jų sodrios rūdos (Fe >45 %) – 34,57 mln. m3 (142,2 mln. tonų), prognozinių išteklių kiekis yra 57,5 mln. m3.

## Geležies rūdos gavyba

## Šaltiniai
Eskadrilė

**Eskadrilė** () – pagrindinis taktinis karinės aviacijos dalinys.

Eskadrilę sudaro kelios grandys, priklausomai nuo paskirties nuo 8 iki 30 lėktuvų ar sraigtasparnių. Eskadrilės sudaro aviacijos pulką, sparną ar eskadrą.

Kai kuriose valstybėse eskadrilės būna ne tik aviacijos, bet ir priešlėktuvinės gynybos (raketų žemė-oras).

## JAV eskadrilės
JAV Karinėse oro pajėgose eskadrilė laikoma daliniu (pagrindiniu karinių vienetų rangu). Eskadriles sudaro keletas padalinių, vadinamų *flight*. Eskadrilė turi kelis šimtus žmonių ir 8–24 lėktuvus. Jai paprastai vadovauja karininkas, kurio laipsnis gali būti nuo kapitono iki pulkininko leitenanto.

Eskadrilės žymimos numeriais:
* 1–100 ir 301–999 – Karinės Oro Pajėgos ir KOP Rezervas (pvz., 10-toji naikintuvų eskadrilė)
* 101–299 – Oro Nacionalinė Gvardija (pvz., 188-oji naikintuvų eskadrilė).
Šimtinė

: *Apie [[šimtinė (banknotas)|šimtinę]] kaip tam tikrą banknotą skaityti [[šimtinė (banknotas)|čia]].*

**Šimtinė** (rus. ir ) – karinis vienetas, kurį sudaro apie 100 kareivių, apytiksliai atitinka kuopą.

Senovė Romoje šimtinę atitiko centurija.

## Kavalerijos šimtinės
Šimtinės dažnai buvo kavalerijos daliniai, sudarantys eskadronus. Neretai šimtinei vadovaujantis vadas vadindavosi *šimtininkas* arba analogišku terminu toje kalboje (pvz.,  'šimtininkas, sotnikas').

## [[Kazokai|Kazokų]] šimtinės
XVI a. atsirado rejestrinių kazokų šimtinės, kurios sudarydavo pulkus. Pvz., 1649 m. šimtinės būdavo vadinamos pagal šimtininko pavardę arba pagal vietovę, iš kurios gyventojų būdavo sudaryta.

XVII a. šimtinė buvo ne tik karinis vienetas, bet ir administracinis – teritorinis bei teisminis vienetas. Tuomet šimtinės vadindavosi jau pagal vietovę. Pulką sudarydavo nuo 7 iki 20 šimtinių. Šimtinę sudarydavo nuo keliasdešimties iki 250 raitelių, jai vadovaudavo sotnikas. Šimtines turėjo ir serdiukai.

Carinėje Rusijoje kazokų šimtinės atitiko paprastos kavalerijos eskadronus arba pėstininkų kuopas.

## Pėstininkų šimtinės
Kai kuriose kariuomenėse šimtinės egzistavo ir ne kavalerijoje. Pvz., Antrojo pasaulinio karo metais ir po jo Ukrainos Sukilėlių Armijoje šimtinė (*sotnia*) atitiko kuopą. Kuopa būdavo sudaryta iš 2-3 *čiotų* ( 'būrys').
Rusijos liberalų demokratų partija

**Rusijos liberalų demokratų partija** (rus. *Либерально-демократическая партия России*) - Rusijos nacionalistinė partija. Jos lyderiu beveik nuo pat įkūrimo pradžios buvo Vladimiras Žirinovskis.

## Nuorodos
* Oficiali svetainė
Vladimiras Žirinovskis

**Vladimiras Žirinovskis**  (1946 m. balandžio 25 d. – 2022 m. balandžio 6 d.) – Rusijos politikas. Nacionalistas, populistas ir Rusijos liberaldemokratų partijos steigėjas, Dūmos narys.

## Biografija
Maskvos universiteto Rytų kalbų institute Studijavo turkų kalbą ir literatūrą bei Maskvos universiteto Teisės fakultete. 1989 m. su V. Bogačiovu įkūrė Sovietų Sąjungos liberaldemokratų partiją.

1991, 1996, 2000, 2008, 2012 ir 2018 m. balotiravosi Rusijos prezidento rinkimuose.

## Pažiūros
Pareiškė, kad siekia sujungti buvusias sovietines respublikas ir šalia jų esančias valstybes. Buvo komunizmo kritikas. 2006 m. vienintelis Rusijos atstovas Europos Taryboje palaikė rezoliuciją Nr. 1481 dėl būtinybės tarptautiniu mastu pasmerkti totalitarinių komunistinių režimų nusikaltimus.

## Šaltiniai
Jake Voskuhl

**Jake Voskuhl** (g. 1977 m. lapkričio 1 d. Tulsa, Oklahoma) – JAV krepšininkas, šiuo metu esantis laisvuoju agentu.

Jake Voskuhl lankė Konektikuto universitetą 1996–2000 m. 2000 m. NBA naujokų biržoje, jį 34 šaukimu pasirinko „Chicago Bulls“ komanda. 2001 m. vasarą Jake Voskuhl buvo iškeistas „Phoenix Suns“ komandai. „Phoenix Suns“ pasirašė trejų metų kontraktą. 2005 m. Voskuhl pasirašė sutartį su „Charlotte Bobcats“ komanda. 2006–2007 m. Jake gavo daugiau žaidimo laiko, kadangi komandos pagrindinis centras Primoz Brezec išvargo. 2007 m. vasara „Charlotte Bobcats“ pranešė, kad nepratęs Jake Voskuhl kontrakto, todėl jis tapo laisvuoju agentu. 2007 m. liepos 23 d. „Milwaukee Bucks“ pranešė, kad pasirašė vienerių metų 3 mln. dolerių sutartį su žaidėju. 2008 m. gruodžio 14 d. J. Voskuhl’as pasirašė sutartį su Toronto "Raptors" komanda..

## Nuorodos

* NBA.com puslapis apie žaidėją
Junginys

**Junginys** – darinys, sudarytas iš keleto smulkesnių vienetų, elementų.
Konkrečiose srityse terminas *junginys* reiškia skirtingus dalykus:
* Cheminis junginys – medžiaga, sudaryta iš vienos rūšies molekulių, kurias sudaro dviejų ar daugiau cheminių elementų atomai;
** Organinis junginys;
*** Aromatinis junginys;
** Neorganinis junginys;
** Monofunkcinis junginys;
* Junginys – matematinė sąvoka geometrijoje ir aibių teorijoje;
* Žodžių junginys – kartu vartojamų žodžių grupė, susieta tiesioginiu sintaksiniu ryšiu;
* Junginys – karinė formuotė, sudaryta iš dalinių;
** Specialiųjų operacijų junginys – junginys Lietuvos kariuomenėje.
** Korpusinis junginys – laikinas divizijos dydžio karinis junginys Vermachte
Junginys (karyba)

**Junginys** – karinė formuotė, susidedanti iš dalinių ir/ar mažesnių junginių. Junginį paprastai sudaro skirtingų kariuomenės rūšių (pėstininkų, artilerijos, tankų, inžinerijos ir kt.), specialieji ir aprūpinimo daliniai.

Junginiai būna:
* Taktiniai junginiai – Yra pastovios sudėties. Paprastai atlieka taktines užduotis operatyvinių (armijos ir aukštesni) ar operatyvinių taktinių junginių (korpusai) sudėtyje.
** brigada (brigada ne visada laikoma junginiu)
** divizija
* Operatyviniai taktiniai junginiai – Gali būti tiek pastovios, tiek kintamos sudėties. Atlieka taktines ar operatyvines taktines užduotis. Veikia operatyvinių junginių sudėtyje, o mažesnės apimties operatyvinėse kryptyse gali veikti ir savarankiškai. Gali įeiti į armijų, frontų, armijų grupių, karinių apygardų sudėtį.
** korpusas
* Operatyviniai junginiai – Paprastai yra laikinos sudėties, skirti vykdyti konkrečias operatyvines ir operatyvines strategines užduotis.
** armija
** frontas ar armijų grupė
Junginiais jie vadinami todėl, kad sudaryti jungiant dalinius. Pvz., diviziją sudaro divizijos štabas (visus divizijos dalinius jungiantis ir valdantis dalinys), pulkai ar brigados, batalionai, kuopos.

Rusiškoje karinėje terminologijoje junginiai skirstomi į du lygius:
* *соединение* – brigada, divizija
* *объединение* – korpusai, armijos ir stambesni junginiai. Šios kategorijos junginiai paprastai būna nepastovios sudėties. Pvz., armiją sudarančios divizijos neretai perkeliamos į kitas armijas. Juose pastovūs tik vadovavimo organai (štabas) ir bendra sudėtis.
Dalinys

**Dalinys** – pagrindinio lygio karinis vienetas. Daliniais paprastai laikomi pulkai ir brigados.

Karinio dalinio skiriamieji bruožai yra sava kanceliarija, ūkinė dalis, sąskaita banke, herbinis antspaudas. Dalinys turi savo numerį, kuris įeina į visų ginkluotųjų pajėgų numeracijos sistemą: pvz., 44-toji mokomoji tankų divizija (atvirasis numeris) arba (k/d 08728). Dalinys yra autonomiškas karinis vienetas. Dažnai dalinys turi savo dalinio vėliavą.

Daliniai yra ir junginių štabai (divizijos, korpuso, armijos, apygardos štabai).

Nemažai karinių organizacijų irgi turi karinių dalinių teises. Tai karinė ligoninė, įgulos poliklinika, apygardos karinis sandėlis, karinė mokykla, karinis institutas ir t. t.

Daliniais laikomi ir atskirieji kariniai vienetai – atskirasis batalionas, atskiroji kuopa. Būna net atskirųjų būrių. Tokie atskirieji kariniai vienetai neįeina į pulkų ir brigadų sudėtį, o būna tiesiogiai pavaldūs aukštesniesiems štabams (divizijos, korpuso, armijos) ar net Generaliniam Štabui. Tokie daliniai irgi turi savo bendruosius numerius (pvz., 1257-oji atskiroji ryšių kuopa, 65-asis atskirasis radiotechninės žvalgybos būrys).
Pulkas (reikšmės)

Žodis **pulkas** reiškia:

* pulkas – karinis dalinys;
* pulkas – paukščių būrys, susitelkiantis maitinimuisi ar migracijai;
* pulkas – jaunojo ar jaunosios palydovai vestuvėse.

* Gyvenvietės Lenkijoje ():
** Pulkas (Supraslio valsčius);
** Pulkas (Michalovo valsčius);
** Pulkas (Palenkės Bialos apskritis).
Šimtinė (banknotas)

: *Apie *šimtinę* padalinį skaityti [[šimtinė|čia]].*
**Šimtinė** - šimto piniginių vienetų banknotas. Tokio banknoto vertė priklauso nuo piniginio vieneto kurso. Šimtine gali vadinti šimtą rublių, litų, dolerių, eurų ir pan. Tai neoficialus, šnekamosios kalbos pavadinimas.


Vaizdas:100 litai (2000).jpg|100 litų (2000 m.)
Image:EUR 100 obverse (2002 issue).jpg|100 eurų
Image:100 Euro.Verso.png|100 eurų

Image:Banknote 100 rubles (1997) front.jpg|100 Rusijos rublių (1997 m.)
Image:SUR 100 1961 obverse.jpg|100 TSRS rublių (1961 m.)
Image:SUR 100 1961 reverse.jpg|100 TSRS rublių (1961 m.), kita pusė
Image:Usdollar100front.jpg|100 JAV dolerių
Xandros Desktop

**Xandros Desktop** (arba tiesiog **Xandros**) – Linux platinamasis paketas, kurį nuo 2001 m. kuria „Xandros Corporation“. Labiausiai žinoma kaip standartinė Asus eee PC operacinė sistema.

## Leidimai
Ji, panašiai kaip ir Microsoft Windows operacinės sistemos, leidžiama keliomis versijomis. Tai *Desktop Home Edition*, *Desktop Home Edition Premium* ir *Desktop Professional*. Be to, dėl susitarimų su „Microsoft“ nebus jokių galimybių distribuciją adaptuoti vėlesnei „GPL 3“ licencijai.

Xandros Desktop buvo kritikuojama už tai, kad kūrėjai bandė kopijuoti technologijas, kurias naudoja „Microsoft“ kompanija „Windows Service Pack“ ir „Genuine Validation“ programose. Naudotojų bendruomenės visa tai buvo plačiai sukritikuota, o į kritiką buvo atsižvelgta tik iš dalies. Dauguma Xandros naudotojų perėjo prie kitų platinamųjų paketų 2006 ir 2007 m. pradžioje.

## Populiarumas
Linux ir BSD naujienų puslapyje distrowatch.com Xandros 2008 m. pradžioje nepateko į distribucijų Top 30. Apklausose tarp Linux naudotojų mėginant išsiaiškinti, ką jie renkasi, ji nesiekia 1 %. Manoma, kad ši vieta pasiekta tik susitarimo su „Asus“ dėka.
Raudonoji nykštukė

**Raudonoji nykštukė** – maža, palyginus šalta žvaigždė, kurios masė yra nuo 0,075 iki maždaug pusės Saulės masės. Paviršiaus temperatūra nesiekia 4000 kelvinų laipsnių karščio. Kartu su geltonosiomis ir baltosiomis nykštukėmis sudaro didžiąją dalį Paukščių Tako žvaigždžių. Raudonosios nykštukės kurą degina labai lėtai, todėl manoma, kad jos gali gyvuoti šimtus milijardų metų (žymiai ilgesnį laiką nei yra praėjęs nuo Visatos susidarymo). Nors raudonosios nykštukės yra labiausiai paplitęs žvaigždžių tipas, kuriam priklauso daug artimų Saulės sistemos kaimynių, dėl menko ryškumo (ne daugiau 10 % Saulės šviesumo) nė viena nematoma plika akimi. Artimiausia Saulei žvaigždė (Kentauro Proksima, 4 šviesmečiai) taip pat yra raudonoji nykštukė.

Raudonosios nykštukės (mažesnės nei 35 % ) konvekcija apima visą žvaigždę, taigi jos degantis kuras nuolat sumaišomas ir jo sudėtis visame tūryje ta pati. Tai pailgina žvaigždės amžių.

Dalis raudonųjų nykštukių turi egzoplanetų sistemas. 2007 m. balandžio mėnesį prie raudonosios nykštukės Gliese 581 buvo aptikta Gliese 581c planeta, kuri yra labai panaši į Žemę ir skrieja vadinamoje gyvybės zonoje, kurioje vanduo gali egzistuoti skystos būsenos – neišgaruoti dėl karščio ir nesušalti į ledą. Dėl šios priežasties neatmetama skysto vandens ar net gyvybės egzistavimo galimybė minėtoje planetoje. Visgi egzistuoja keletas gyvybei tokio tipo žvaigždžių sistemose nepalankių faktorių. Dėl menko spinduliuojamos energijos kieko gyvybei tinkamos planetos turi būti tiek arti žvaigždės, jog turėtų būti atsisukusios į ją visada ta pačia puse (kaip Mėnulis į Žemę). Raudonosios nykštukės taip pat spinduliuoja labai mažai ultravioletinių spindulių, kurie, kaip ir dienos bei nakties kaita, gali būti reikalingi gyvybei atsirasti.

## Taip pat skaitykite
* Žvaigždžių evoliucija
* Mėlynoji nykštukė
* Baltoji nykštukė
* Juodoji nykštukė
* Juodoji skylė

## Šaltiniai
Nepriklausomybės signatarai

Apie Lietuvos **Nepriklausomybės signatarus** galima skaityti šiuose straipsniuose:

* Lietuvos Nepriklausomybės Aktas;
* Aukščiausioji Taryba – Atkuriamasis Seimas.
Čako departamentas

**Čako departamentas** () – Paragvajaus departamentas, egzistavęs iki 1992 m. kai buvo sujungtas su Aukštutinio Paragvajaus departamentu. Buvo šalies šiaurės vakaruose, Gran Čake. Sostinė – Major Pablo Lagerensa.
Kindziulis

**Kindziulis** – humoristinis lietuvių anekdotų personažas, satyros žurnalo „Šluota“ veikėjas, prieinantis prie besikalbančių žmonių ir pasakantis komišką patarimą ar repliką. Sumanytojas Vytautas Mikalauskas.

Anekdotai, kurių personažu yra Kindziulis, dažniausiai baigiasi fraze „Čia priėjo Kindziulis ir tarė…“. Kindziulio pasakytas „komentaras“ paprastai būna šmaikštus arba pašiepiantis ir efektingai užbaigia anekdotą. Anekdotai su Kindziuliu buvo populiarūs dar sovietinės Lietuvos laikais, jais buvo pašiepiami tinginiai, girtuokliai, o neretai – ir sovietinei santvarkai „priešiškos“ šalys bei jų kultūra.

1970, 1972, 1982 m. išleistas anekdotų rinkinys „Čia priėjo Kindziulis“, kuriame buvo surinkta keli šimtai įvairių anekdotų su šiuo personažu.

## Šaltiniai
Ampervalandė

**Ampervalandė** (**Ah**) – elektros krūvio matavimo vienetas. Tai – elektros energijos šaltinio talpos vienetas, teorinis matmuo, leidžiantis sulyginti vienodos įtampos akumuliatorius ar galvaninius elementus. Dažniausiai ši reikšmė matuojama prie idealių iškrovos sąlygų. Kadangi maži šaltiniai, tokie kaip mobiliojo telefono akumuliatorius, turi dažnai net mažiau nei 1 Ah, naudojamas vienetas *mAh* (miliampervalandė). Tačiau talpa rašoma mAh ir ant elementų, kurių talpa didesnė nei 1 Ah. Tai daroma vien tik dėl reklamos, nes dideli skaičiai psichologiškai atrodo geriau.
Kiek tikslesnis ir informatyvesnis akumuliatorių žymėjimas yra naudojant vatvalandes, rodantis akumuliatoriaus ar elemento sukauptos energijos kiekį. Tai svarbu pasirenkant nešiojamojo kompiuterio akumuliatorių, nes šiuolaikiniai kompiuteriai gali dirbti ir su skirtingos įtampos akumuliatoriais.
1Wh = 1V × 1Ah.

1 ampervalandė atitinka 3600 kulonų.
Asus Eee PC

**Asus Eee PC** – mažas nešiojamas kompiuteris. *Eee* pavadinime reiškia:
„Easy to learn, Easy to work, Easy to play“ (lengva išmokti, lengva naudoti, lengva žaisti). 
Pagrindinės savybės:
* Masė yra kiek mažiau nei 1 kg
* Linux OS (Xandros, bet galima įrašyti ir kitą Linux distribuciją ar Windows XP)
* SSD vietoje HDD (tai ir energijai taupus Linux branduolys kartu suteikia apie 3 valandas baterijos darbo laiko, kartu tylesnį darbą)
* Du ar tris kartus pigesnis už įprastinius nešiojamus kompiuterius.

## Istorija
Pasirodė 2007 m. spalio 16 d.

2007 m. parduota virš 300 000 vienetų, o 2008 m. planuojama parduoti iki 10 kartų daugiau. Be to linkstama link truputį brangesnių ir galingesnių modelių prisitaikant prie to kas labiau perkama ir atsižvelgiant į milžinišką paklausą.

## Techniniai parametrai

Yra parduodami įvairūs ir kelių spalvų variantai ir parametrai gali skirtis. Tai: 700, 701, 8G, 4G , 4G Surf  ir 2G Surf. Asus skelbia, kad ateityje tik didins pasirinkimą.
* 900 MHz CPU
* 512 MB ar 1GB RAM
* 2/4/8 GB SSD
* 4,4 ar 5,2 Ah baterija
* video kamera (gali ir nebūti 2G Surf modelyje)
* LAN, WLAN (b/g), 3 x USB 2.0, MMC/SD

## Šaltiniai

Games.lt Naujienos
Games.lt Naujienos
Games.lt Naujienos

## Nuorodos
* ASUS Eee PC gamintojo puslapis 
* EEE Journal
AH

Dviraidė santrumpa **AH** gali reikšti:

* AH (iš ) – JAV karinės technikos žymėjimo sistemoje AH reiškia *[[atakos sraigtasparnis]]*. Pvz., *AH-1 Cobra*, *AH-64 Apache*.
* AH – ligoninės laivo () korpuso kodas JAV Karinio jūrų laivyno laivų klasifikacijos sistemoje
* AH (iš ) – mokslinės fantastikos žanras *[[alternatyvioji istorija]]*.

* Ah – elektros šaltinio pajėgumo matavimo vienetas *[[ampervalandė]]*.
* aH – induktyvumo matavimo vienetas *[[henris|atohenris]]* (10-18).
Čako Gynėjų nacionalinis parkas

**Čako Gynėjų nacionalinis parkas** () – didžiausias Paragvajaus nacionalinis parkas, esantis šalies šiaurės vakaruose, Aukštutiniame Paragvajuje ir Bokerone. Įkurtas 1972 m. ir užima 780 tūkst. hektarų plotą.

Saugoma Gran Čako lygumų gamta su būdingais sausaisiais tropiniais miškais. Didelė dalis bioįvairovės yra reta ir saugotina. Vyrauja kserofitinė augalija. Auga baltieji kvebrachai, *Scutia buxifolia*, *Chorisia*, paragvajiniai tvarai, balamedžiai, įvairios ceratonijos, kaktusai, tilandsijos. Iš gyvūnų būdingi jaguarai, ocelotai, pumos, oncilos, jaguarundžiai, šarvuočiai, skruzdėdos, tapyrai, nandu, įvairios papūgos, smaugliai, tropikinės barškuolės.

## Šaltiniai
* Paragvajaus gamtosauga
Korinto sąsmauka

**Korinto sąsmauka** – sąsmauka jungianti Peloponeso pusiasalį su likusia Graikijos dalimi. Į vakarus nuo sąsmaukos – Korinto įlanka, į rytus – Sarono įlanka. Ilgis 42 km, plotis nuo 6,3 km.

Nuo 1893 m. sąsmauką kerta Korinto kanalas. Sąsmaukoje išsidėstęs Korinto miestas.

## Šaltiniai
Frontas

**Frontas** – kieno nors kraštas, paprastai priekinis.

Taip pat – tam tikros organizacijos (karinis vienetas ar politinis judėjimas, pvz., ''Fronto partija'' arba *Socialistinis liaudies frontas*).

## Etimologija
Žodis kilęs iš sen., šis iš -, *frons* 'kakta'.

## Frontų rūšys
* frontas – bangos, impulso, signalo grafinio vaizdo priekinis kraštas:
** bangos frontas;
** impulso frontas;
** sprogimo bangos frontas;
* atmosferos frontas – skirtingų oro masių sandūra atmosferoje;
* frontas – rajonas, kuriame susiduria kariaujančios kariuomenės;
* frontas – kovinės kareivių, kovinių vienetų rikiuotės, įtvirtinimų priekinis kraštas, kur tikimasi susidūrimų su priešu.

Žodis *frontas* naudojamas ir perkeltine, labiau nutolusia prasme:
* frontas – karinis junginys TSRS kariuomenėje karo metais;
* frontas – politinis susivienijimas (organizacija), kovojantis už tam tikrus interesus, tam tikrą idėją:
** Tautos frontas;
** Lietuvos Aktyvistų Frontas;
** Gyvūnų išlaisvinimo frontas;
** Kamerūno socialdemokratinis frontas;
** Lietuvos Nacionalinis Frontas;
** Nikaragvos sandinistų nacionalinis išvadavimo frontas;
** Burundžio frontas už demokratiją;
** Alžyro socialistinių jėgų frontas;
** Dramblio Kaulo kranto liaudies frontas;
** Revoliucinis Frontas už Nepriklausomą Rytų Timorą;
* Darbo frontas – laikraštis, leistas Rygoje.
* Trečias frontas – literatūros žurnalas, leistas Kaune.
Ląstelės dauginimasis

**Ląstelių dalijimasis** arba **ląstelių dauginimasis** - procesas, kurio metu ląstelė (vad. *motininė ląstelė*) pasidalija į dvi ar daugiau naujų ląstelių, vadinamų *dukterinėmis*.

Žmogaus **ląstelės dauginasi** vienu iš dviejų būdų:
* mitoze. Šiuo būdu dauginasi epitelinės (odos) ir jungiamųjų audinių ląstelės.
* mejoze. Šiuo būdu dauginasi lytinės ląstelės.

## Nuorodos
* Kaip dauginasi žmogaus lastelės: Mitozė vs. Mejozė (anglų kalba)
* Ląstelės biologijos animacijos (lietuvių kalba)
Patrų įlanka

**Patrų įlanka** () – Jonijos jūros įlanka. Rytuose *Riono sąsiauriu* jungiasi su Korinto įlanka. Vakaruose jungiasi su Jonijos jūra. Įlankos riba laikoma linija nuo Oxeia salos iki Araxos kyšulio. Plotas – ~400 km². Plotis – 10-20 km. Ilgis – 50 km.

Įlankos pietrytinėje dalyje išsidėstęs Patrų uostas.

Įlankoje vyko trys mūšiai, gavę Lepanto mūšio vardą: 1499 m., 1500 m., ir 1571 m., nors Lepantas yra Korinto įlankoje.
Drenažas

**Drenažas** – tam tikro objekto sausinimas (natūralus ar dirbtinis), kai iš jo nuteka paviršinio ar požeminio vandens (kitų skysčių) perteklius. Drenažu taip pat įvardijama kanalų ar vamzdžių sistema, kurios dėka vyksta sausinimas. Tokia sistema lietuviškai vadinasi *nuotakynas* (ypač kai sudėtinga).

Statinių ir jų elementų (pvz., rūsių), kelių (pvz., sankasų, tunelių) apsauga nuo požeminio vandens jį nukreipiant į lietaus nuotakynus ar kitokią surinkimo sistemą; Dirvų sausinimas požeminiais vamzdžiais arba kanalais. Lietuvoje paprastai sausinimą drenuojant vadina *[[melioracija]]*, nors šis terminas iš tikrųjų reiškia ne tik dirvų gerinimą sausinant, bet ir drėkinant, kalkinant, tręšiant ir pan. 

Pagal konstrukciją drenažas būna trijų tipų: horizontalusis, vertikalusis ir mišrus. Labiausiai paplitęs horizontalusis drenažas, mažiausiai 1 m gylyje sukloti vamzdžiai iš dirvos surenka vandens perteklių, kuris pats nuteka į vandens imtuvus. Degto molio vamzdžių drenažus dar galima rasti senos statybos drenuojamuose laukuose. Dabar degto molio vamzdžiai nebenaudojami, jie keičiami į plastmasinius vamzdžius. Plastmasinių vamzdžių drenažui įrengti gaminami iš įvairių polimerinių medžiagų tai yra polietileno (PE) ir polivinilchlorido (PVC-U). Jie gali būti lygūs ir įvairiai gofruoti, su perforuotomis sienelėmis. Drenažo vamzdžiai be filtro naudojami tuo atveju, kai gruntą sudaro dirvožemis. Kitokio tipo drenažo vamzdis t. y. su geotekstilės filtru naudojamas smėlingame grunte, o drenažo vamzdis su kokoso plaušo filtru naudojamas molingame grunte. Plastmasiniai drenažo vamzdžiai gerokai greičiau surenka perteklinį vandenį nei moliniai drenažo vamzdeliai.


Image:Drainagekanal neu.JPG|Dirvų sausinimas drenuojant
Image:Drainage machine voor horizontale drainage.jpg|Drenažo vamzdžių klotuvas
Image:St_Johns_River_swamp_drainage.jpg|Pelkyno sausinimo kanalas Floridoje (JAV)
Image:Concrete wall drainage.jpg|Drenažo išvadas betoninėje statinio sienoje


## Šaltiniai
Latvijos Televizija

**Latvijos Televizija** (; **LTV**) – Latvijos valstybinė televizija.

60% finansuojama valstybės, likusį finansavimą uždirba iš reklamos.

Veiklą kontroliuoja Nacionalinė radijo ir televizijos taryba ().

## Kanalai
Priklauso du kanalai – LTV1 ir LTV7 (anksčiau LTV2). Abu matomi per palydovinę televiziją (Viasat pakete).

## Istorija
1954 m. lapkričio 6 d. pradėjo transliuoti.

1974 m. pradėta spalvota transliacija: iš pradžių SECAM, nuo 1998 m. – PAL sistemoje.

## Narystė
Nuo 1993 m. priklauso Europos Transliuotojų Sąjungai.
Viktor Abakumov

**Viktoras Abakumovas** (); g. 1908 m. Maskvoje – m. 1954 m. gruodžio 19 d. Leningrade) – NKVD GURK padalinio vadas, generolas pulkininkas, pasižymėjęs žiaurumu kankinant nuteistus kalinius. Pagal tautybę armėnas.

1931-1932 m. paskirtas Raudonosios armijos komjaunimo pirmininku. 1934 m. įstojo į NKVD OGPU skyrių. 1943 m. tampa SMERŠ pirmininku. 1941–1943 metais eina TSRS vidaus reikalų liaudies komisaro pavaduotojo pareigas. 1941 m. birželio 11-17 d. TSRS NKVD įgaliotinis Rygoje, vadovavo okupuotų Baltijos valstybių gyventojų trėmimams į okupavusią šalį – TSRS. 1943–1946 m. TSRS Gynybos liaudies komisariato vyriausias kontržvalgybos valdybos Smerš viršininkas. 1946–1951 TSRS valstybės saugumo ministras. Abakumovui vadovaujant buvo fabrikuojamos bylos prieš aukštus sov. pareigūnus, kariškius. Pagal Abakumovo patvirtintas instrukcijas ir direktyvas, 1948 m. gegužės ir 1949 m. kovo – balandžio mėn. įvykdyti didžiausi okupuotos Lietuvos gyventojų trėmimai (Operacija Vesna). Remdamasi Abakumovo įsakymais MGB kariuomenė žiauriai slopino Lietuvos pasipriešinimą sovietų okupacijai. 1952 metais apkaltintas globojęs vadinamus sionistinius sąmokslininkus (taip vadintus sovietų pareigūnų gydytojus žydus) – sabotažu prieš Staliną ir Tėvynės išdavimu, todėl buvo atleistas iš pareigų, suimtas ir sušaudytas 1954 m. gruodžio 19 d..
Milšteinas Solomonas

**Milšteinas Solomonas** (, 1899–1955) - NKVD darbuotojas.

1941–1942 m. buvo NKVD svarbiųjų bylų viršininko pavaduotojas.

1942–1943 m. NKVD trečiosios valdybos viršininkas. 1943–1948 m. Kazanės geležinkelio viršininko pavaduotojas. 1951–1953 m. tapo Gulago viršininko pavaduotoju.

1953 m. kovo 19 d. paskirtas Ukrainos vidaus reikalų ministru.

1953 m. liepos mėn. suimtas, o 1955 m. sušaudytas.
Genrichas Jagoda

**Genrichas Jagoda** (; tikr. **Jenokh Geršonovič Jeguda**, 1891 lapkričio 7 (20) d. Rybinske – 1938 m. kovo 15 d. Maskvoje) – sovietų politinis ir valstybės veikėjas, TSRS vidaus reikalų liaudies komisaras 1934–1936 m.

Gimė Rybinsko mieste, žydų šeimoje.1907 m. prisijungė prie bolševikų. Pirmojo pasaulinio karo dalyvis. Buvo sužeistas ir demobilizuotas į Petrogradą. Po Spalio Revoliucijos pradėjo dirbti ČK. Nuo 1934 m. Stalinas paskyrė jį vadovauti NKVD. Tapęs NKVD vadu žiauriai tramdė politinius ir tarybinius veikėjus, pasisakiusius prieš komunizmą arba ateizmą.

1937 m. buvo suimtas ir apkaltintas Tėvynės išdavyste. 1938 m. nuteistas mirties bausme ir sušaudytas.
Divizionas (reikšmės)

**Divizionas** reiškia:
* **[[divizionas]]** – bataliono lygio karinis vienetas artilerijoje ir kai kuriose kitose kariuomenės rūšyse;
* **[[divizionas (laivyne)|divizionas]]** – stambaus karinio laivo padalinys arba karinio jūrų laivyno vienetas iš kelių laivų;
* **divizionas** – sportinių žaidimų vieno lygio komandų grupė kai kuriose šalyse.
Divizionas

**Divizionas** ( 'dalijimas, dalis') – artilerijos, raketinės kariuomenės karinis vienetas, atitinkantis kitų kariuomenės rūšių batalioną. Divizionai yra buvę kavalerijoje, geležinkelių kariuomenėje, žandarmerijoje.

## Artilerijos ar raketinės kariuomenės divizionas
Tai pagrindinis taktinių raketų ir artilerijos kovinis padalinys. Divizionas būna sudėtinė pulko dalis arba gali būti *atskirasis divizionas*.

Būna tokie divizionai:
* patrankų divizionas
* haubicų divizionas
* minosvaidžių divizionas
* prieštankinis divizionas
* savaeigės artilerijos divizionas
* raketų divizionas
* zenitinių raketų divizionas.

Paprastai divizioną sudaro 2–4 kovos baterijos ir valdymo bei aprūpinimo padaliniai.

Divizionai buvo TSRS, Rumunijos ir kitų šalių kariuomenėje, dabar yra Rusijos kariuomenėje.

## Kavalerijos divizionas
Kai kurių šalių XIX–XX a. pirmoje pusėje kavalerijos organizacinėje struktūroje buvo divizionai. Toks divizionas buvo taktinis padalinys, sudarytas iš 2–3 kavalerijos eskadronų.

## Jūrų divizionas
Karinių jūrų pajėgų vienos klasės, paprastai nedidelių kovos laivų taktinis vienetas taip pat vadinamas divizionu. Gali būti laivų junginio arba atskirasis divizionas. Lietuvos karinių jūrų pajėgų flotilė 2003 m. turėjo kovinių (lengvosios fregatos „Aukštaitis“ ir „Žemaitis“), mininių (aprūpinimo laivas „Vėtra“, minų medžiotojai „Kuršis“ ir „Sūduvis“) bei patrulinių laivų (3 patruliniai kateriai) divizionus.

## Šaltiniai

* Гаубичный артиллерийский дивизион отдельной десантно-штурмовой бригады 
* Мотострелковый танковый батальон и артиллерийский дивизион
Olaf Kölzig

**Olaf Kölzig** (g. 1970 m. balandžio 6 d. Johanesburge, PAR) – Vokietijos pilietybę turintis ledo ritulio žaidėjas, žaidęs vartininko pozicijoje.

Ledo ritulininko karjerą pradėjo 4 m., bet tik 11 m. pradėjo žaisti vartininko pozicijoje. 1987-88 m. žaidė JAV WHL lygoje Vestminsterio „Bruins“ komandoje, kur sužaidė 15 rungtynių, po to perėjo į BCJHL lygos Abotsfordo „Falcons“, kur nesužaidė nė vienerių rungtynių. 1988-90 m. sugrįžo į WHL lygą ir žaidė „Tri-City Americans“ komandoje. 1998-99 m. sezoną jis įmušė įvartį. 1989 m. NHL naujokų biržoje pirmame rate, 19 šaukimu jį pasirinko Vašingtono „Capitals“ komanda. 1989 m. spalio 11 d. jis pirmą kartą pasirodė NHL lygoje, bet sužaidė tik dvi rungtynes ir vėliau sugrįžo į jaunimo lygos komandą Hampton Road „Admirals“, dar vėliau į AHL lygos komandą Baltimorės „Slapjacks“, vėliau kitus tris sezonus jis keliavo iš ECHL lygos į AHL lygą ir nuo 1995-96 m. sezono įsitvirtino Vašingtono „Capitals“ komandoje. 1996 m. jis žaidė Vokietijos vyrų ledo ritulio komandoje pasaulio ledo ritulio taurėje, bei 1998 m. olimpinėse žaidynėse. 2004-05 m. dėl NHL lokauto metu žaidė Vokietijos ledo ritulio lygoje Berlyno „Polar Bears“ komandoje.

Pasibaigus 2007–2008 m. sezonui baigėsi jo kontraktas su Vašingtono „Capitals“ klubu ir O. Kolzig tapo laisvuoju agentu. 2008 m. liepos 1 d. O. Kolzigas pasirašė vienerių metų sutartį su Tampos Bėjaus „Lightning“ klubu, bet patyrė traumą, dėl kurios praleis visą 2008–2009 m. sezoną. 2009 m. kovo 4 d. jis buvo iškeistas Toronto „Maple Leafs“ komandai.

2009 m. rugsėjo 23 d. pasklebė baigiantis profesionalią karjerą.

## Apdovanojimai

* 2000 m. Vezinos apdovanojimas
* 2000 m. Vienas iš dešimties geriausių Vašingtono „Capitals“ žaidėjų
* 2002 m. Karaliaus Klensio atminimo apdovanojimas

## Nuorodos

* NHL svetainė apie žaidėją
Trance muzika

**Trance muzika** – elektroninės muzikos forma, apie 1990 m., nuo „sunkesnės“ techno muzikos, atsiskyrė ir labiau atitinka harmoningumą. Bosinio būgno pulsavimas 4/4 ritmu, 125-148 BPM (BPM – beats per minute (smūgiai per minutę).

## Trance muzikos festivaliai
Koncertu, festivalių metu yra naudojami vaizdiniai efektai. Didžiausi koncertai, festivaliai rengiami Europoje.

## Žymiausi atlikėjai

## Trance pradininkai
* Age Of Love
* Cygnus X
* Dance 2 Trance
* Art Of Trance
* Cosmic Baby
* Energy 52
* Jam & Spoon
* Union Jack

## Taip pat skaitykite
* Hands up

## Nuorodos
* Trance muzikos klausymui čia pasirinkti norimą grotuvą per discovertrance.com arba spauskite čia ir klausykites trance muziką dabar
* Trance muzikos klausymui čia pasirinkite norimą grotuvą per trance.fm ir klausykite tiesiogiai
Hirsutizmas

**Hirsutizmas** ( – gauruotas, plaukuotas) – padidėjęs moters plaukuotumas tose kūno vietose, kurioms paprastai būdingas ilgųjų plaukų nebuvimas arba tik nežymus plaukuotumas. Hirsutizmas atkartoja vyriško plaukuotumo bruožus (priklauso nuo androgenų stimuliacijos). Pats savaime hirsutizmas nėra sutrikimas, o simptomas, rimtesnės sveikatos problemos ženklas, ypatingai jei pasireiškia vėlesniame laikotarpyje po lytinės brandos. Hirsutizmas nėra tas pats, kas hipertrichozė, kuri irgi pasireiškia padidėjusiu plaukuotumu, tačiau ne dėl androgenų, bet kitų įgimtų ar įgytų metabolinių sutrikimų. Priežastis ne visada yra žinoma, tuomet hirsutizmas vadinamas idiopatiniu ir dažniausiai pasireiškia pagyvenusioms moterims.

## Priežastys

Hirsutizmą gali sukelti arba padidėjęs vyriškų hormonų – androgenų kiekis moters organizme, arba pernelyg didelis plaukų folikulų jautrumas androgenams. Vyriški hormonai (pvz., testosteronas) stimuliuoja plaukų augimą, didina jų ilgį, gausumą, pigmentaciją.

Daugėja įrodymų, kad hirsutizmui įtakos turi didelis insulino kiekis moters organizme. Ši teorija sutampa su faktais, kad apkūnioms moterims hirsutizmo rizika didesnė (nutukimas siejamas ir su insulino pertekliumi kraujyje), bei kad gydymas, mažinantis insulino koncentracijas, mažina hirsutizmą. Įtariama, kad esant tam tikrai aukštai insulino koncentracijai, kiaušidėse stimuliuojama androgenų gamyba.

Vyriškų hormonų gamyba moters organizme gali padidėti dėl šių sveikatos pakitimų:
* Policistinis kiaušidžių sindromas
* Kušingo sindromas (hiperkortizolizmas)
* Augliai kiaušidėse arba antinksčiuose (nepiktybiniai arba vėžys)
* Tam tikrų vaistų vartojimas
* Įgimta antinksčių hiperplazija
* Insulino rezistencija

## Požymiai

Hirsutizmas pasireiškia tik moterims, androgenų skatinamas plaukuotumas padidėja tose kūno vietose, kur vyrų plaukuotumas natūraliai didesnis – ant krūtinės, liemens, nugaros ir veido. Tiek vyrams, tiek moterims pasitaikantis viso kūno plaukuotumas, kuriam daro įtaką metaboliniai procesai, ne androgenai, vadinamas hipertrichoze.

Vienas hirsutizmo nustatymo būdų – Ferriman-Galwey skalė, pagal kurią kūno plaukuotumas įvertinamas balais, hirsutizmas atitinka 8 ar daugiau balų.

Hirsutizmas gali pakenkti moters savigarbai, nes plaukuotumas paprastai laikomas vyrišku bruožu.

## Gydymas
Daugelis moterų nepageidaujamus dėl hirsutizmo atsiradusius plaukus šalina įprastais plaukų šalinimo metodais – depiliacija ir epiliacija. Tačiau rekomenduojama leisti medikams nustatyti tikrąsias hirsutizmo priežastis ir patarti dėl tinkamiausio gydymo būdo.

## Nuorodos

* Apie hirsutizmą
Wolfmother

**Wolfmother** – roko grupė iš Australijos. Dažniausiai jos muzikos stilių kritikai apibūdina kaip: stoner rock, heavy metal, hard rock, psychedelic rock, stoner metal, kai kuriuose dainose galima rasti ir indie rock užuomazgų.

## Istorija
2004 m., išleidusi debiutinį albumą „Wolfmother EP“, grupė iš karto pateko į klausomiausių grupių sąrašų viršūnes. Taip pat sudalyvavo kelete didelių muzikos festivalių (*Homebake* ir *The Big Day Out*).

2005 m. grupė persikėlė į Los Andželą (JAV), kur pradėjo darbą kartu su Dave Sardy, kuris taip pat prodiusavo tokias grupes kaip Jet ar Oasis.

Tais pačiais metais Wolfmother gavo apdovanojimą Australijos jaunimo radijo stoties Triple J apdovanojimuose (kategorija „Geriausias Australijos metų albumas“).
 
2006 m. balandžio mėn. jų debiutinis albumas buvo išleistas visame pasaulyje. Wolfmother dainos tapo populiarios tarptautinėje muzikos rinkoje.

Jų dainas savo garso takeliams naudojo kai kurie filmų kūrėjai bei daug žymių pasaulio firmų savo reklamose: Apple iPod, Playstation 2 ir Xbox 360, Mitsubishi Lancer, Jackass Number Two, House, the 2006 Australian Football League (AFL) finals, the Winter X Games.

2007 m. Wolfmother kasmetiniuose Grammy apdovanojimuose laimėjo „Geriausio Hard-Rock pasirodymo“ apdovanojimą už savo dainos „Woman“ atlikimą.

2008 m. liepos pradžioje buvo pranešta, kad grupę, dėl nesutarimų, paliko Chris Ross, kuris grojo bosine gitara ir klavišiniais ir būgnininkas Myles Heskett. 2009 m. balandžio pradžioje grupė koncertavo JAV jau pasikeitusi. Joje buvo trys nauji nariai gitaristas Aidan Nemeth, bosine gitara ir klavišiniais grojantis Ian Peres ir būgnininkas Dave Atkins.

## Kritika
Daugelis kritikų pabrėžia tai, kad Wolfmother perėmė (kopijavo) daugelį muzikinių elementų iš tokių 7-tojo dešimtmečio legendų kaip Led Zeppelin, Deep Purple ar Black Sabbath.
Patys grupės nariai neneigia, kad jiems įtaką darė šios grupės, tačiau nesutinka, kad jų muzika – šiek tiek „sumodernintas“ 70-ųjų rokas.


Wolfmother 2016 (12 von 13).jpg| Andrew Stockdale
Wolfmother 2016 (3 von 13).jpg|Ian Peres
Wolfmother 2016 (13 von 13).jpg|Alex Carapetis (Tour Drummer)
Wolfmother 2016 (6 von 13).jpg|Ian Peres


## Diskografija

**Albumai**

* 2005 m. Wolfmother
* 2009 m. Cosmic Egg

**Singlai**

## Šaltiniai

## Nuorodos

* Oficialus puslapis internete
* MySpace.com Wolfmother
* Andrew Stockdale interviu 
*
Vokiečių ordino didysis magistras

**Vokiečių ordino magistras** arba **Didysis magistras** () – Vokiečių ordino vyriausiasis vadovas, mokytojas, aukščiausias kryžiuočių vokiečių ordino ir jo valdomos teritorijos pareigūnas, vyriausiasis ordino kariuomenės vadas.

Kiti pavadinimai:
* 1190-1191 m. Ligonių slaugos ordino () vyresnysis (),
* 1191-1198 m. Vokiečių brolių ir seserų Šv. Marijos namų Jeruzalėje (, ) vyresnysis.
* 1198-1525 m. Vokiečių riterių ordino (*Deutschherrenorden, Kreuzritterorden, Deutschritterorden*) Didysis magistras (*Hochmeister des Ritterordens*),
* nuo 1527 m. Aukščiausias meistras arba Vokietijos meistras (*Hoch- und Deutschmeister*).

## Rinkimai
Ordino vyresnysis, vėliau didysis magistras visada buvo renkamas ordino brolių, tačiau nebūtinai iš savo tarpo. Mirus didžiajam magistrui, jo pavaduotojas ar krašto magistras sukviesdavo pagrindinių ordino pareigūnų kapitulą, kuri išrinkdavo dvylikos asmenų rinkėjų kolegiją, sudarytą iš septynių riterių, keturių seržantų, ir vieno dvasininko. Kolegijos dauguma balsų išrinktą kandidatą, kad išlaikytų ordino vieningumą, mažuma visada pripažindavo. Rinkimai paprastai įvykdavo per tris mėnesius.

Kandidatai į didžiuosius magistrus paprastai turėjo turėti vyresniojo administratoriaus patirtį ir būdavo renkami už nuopelnus, o ne pagal giminystės liniją. Tai pasikeitė tiktai po to, kai ordinas pradėjo smukti, kai buvo pasirinkti Frydrichas iš galingos Saksonijos Vetinų dinastijos ir Albrechtas iš Hohencolernų Brandenburgo-Ansbacho dinastijos.

## Įgaliojimai
Kol Vokiečių ordinas bazavosi iš pradžių Akroje, didieji magistrai didžiąją dalį savo laiko praleisdavo popiežiaus ir imperatoriaus dvare. Didžiausią galią jie įgijo po užkariavimų Prūsijoje, kai buvo sukurta sukarinta vienuoliška Vokiečių ordino valstybė (Ordenstaat), ypač, kai 1309 m. ordino sostinė buvo perkelta iš Venecijos į Marienburgą. Didysis magistras asmeniškai per savo administraciją kontroliavo visą Prūsiją. Didysis magistras taip pat buvo Marienburgo pilies komendantas ir ordino iždininkas. Jis taip pat buvo Hanzos Lygos narys, gaudamas dalį Lygos muitų mokesčių.

Kai Albrechtas Brandenburgietis 1525 m. kartu su visa Ordino valstybe priėmė liuteronų tikėjimą ir įkūrė pasaulietišką Prūsijos kunigaikštystę, Ordinas išsaugojo savo valdas Vokietijoje ir iki 1562 m. autonominėje Livonijoje. Jai valdyti Šv. Romos imperijos imperatorius Karolis V paskyrė Valterį fon Kronbergą, kuris pasivadino ordino aukščiausių magistru, (*Hochmeister*) arba Vokietijos magistru (*Deutschmeister*). Austrijos kariuomenėje išliko netgi buvusios Ordino kariuomenės jėgerių pulkas „Hoch-und Deutschmeister Jägerregiment Wien“.

## Didieji magistrai

## Kitos Vokiečių ordino pareigybės
* Krašto magistras (*Landmeister*)
* Riteris

## Šaltiniai
* Uwe Ziegler. Geschichte des Deutschen Ordens. Böhlau Verlag GmbH & Cie, Köln, 2003; ISBN 3-89996-095-5

## Nuorodos
* Vokiečių ordinas dabar
Ačomaviai

**Ačomaviai, adžumaviai** arba ***Pito upės gentis*** – JAV indėnai, gyvenę šiaurinėje Kalifornijoje. Jie gyveno Pito upės baseine šalia Montgomerio upokšnio, Oregono linijoje. Ačomaviai buvo giminingi acugeviams.

Ačomaviai kalbėjo ačomavių kalba, priklausančia palaihnihų kalboms.

Kaip ir kiti šiaurės Kalifornijos indėnai, ačomaviai vertėsi medžiokle ir gerybių rinkimu. Jie gyveno mažomis grupelėmis be centralizuoto politinio autoriteto.

1770 m. apskaičiavimais Ačomavių buvo apie 3000. 1910 m. jų skaičius siekė tik 985. Pagal 1930 m. gyventojų surašymą visa Šastos apygardos (*Shasta County*) grupė siekė 844 žmones. 1937 m. buvo suskaičiuota 418 Pito upės indėnų. 2000 m. buvo 8 žmonės, kalbantys ačomavių kalba.

## Nuorodos
*  Vietinių Amerikos gyventojų teisių organizacija
Taraskanai

**Taraskanai** () arba **purepečai** (*P’urhépecha*) – indėnų tauta, gyvenanti dabartinės Meksikos Mičoakano valstijoje (ypač apie Packuaro ežerą), taip pat Gerere, Gvanachuate, Chaliske. Populiacija: 203 000. Kalba purepečų kalba (giminystė nenustatyta) ir ispaniškai. Tikintieji – katalikai.

Pavadinimas „taraskanai“ atėjo iš taraskanų kalbos žodžio *tarascuei*, pagal jį ispanai pradėjo gentį vadinti *tarasco*. Actekų kalba taraskanai vadinami *michoaque* 'tie, kurie turi žuvies'.

## Istorija
Taraskanai buvo sukūrę vieną iš ikikolumbinių Mezoamerikos civilizacijų su sostine Cincuncanu. Jų architektūra išsiskiria T formos laiptuotomis piramidėmis – jakatomis.

Taraskanai buvo viena iš nedaugelio tautų, kurios actekams nepavyko nukariauti. Actekai puolė kelis kartus, tačiau visada nesėkmingai. Į Mičoakaną atvykus ispanų užkariautojui Kristobaliui de Olidui, taraskanų vadas Tangachuanas II pasidavė be kovos. 1530 m. šalį pradėjo siaubti Nunjo de Gusmanas, kuris nužudė ir Tangachuaną II. Po to, daugelis taraskanų pasitraukė į kalnus.

## Buitis
 
Tradicinis verslas – rankinė žemdirbystė (kukurūzai, pupelės, moliūgai, aitrieji pipirai, batatai, kviečiai, daržovės, vaisiai). Laiko avis, kiaules, galvijus, vištas, kalakutus, verčiasi žvejyba, medžiokle, rankiojimu, bitininkyste (tame tarpe drevine). Išvystyti amatai: pynimas, audimas, siuvinėjimas, verpimas, vaškinių ir akmeninių skulptūrų, lakuotų gaminių gamyba. Atskiros gyvenvietės vysto atskirus amatus. Taraskanai – prekybininkai, nešiojantys krovinius kalnų keliais. Dabar daug taraskanų dirba samdomą darbą.
 
Taraskanai gyvena įvairių dydžių kaimuose, rančerijose. Būstas vienos arba dviejų patalpų, stačiakampio plano, belangis, sienos apteptos moliu, stogas dvišlaitis, šiaudinis. Dabar paplitęs meksikietiškas būstas.

Dabar taraskanai nešioja meksikiečiams (metisams) būdingus rūbus, o seniau moterys vilkėdavo laisvas palaidines, sijonus, skraistes iš vilnonių apklotų, vyrai – ilgus paltus (aijates), plačiabryles šiaudines arba lapines skrybėles. Tebenešioja metalinius, medinius puošmenis, išsiuvinėjimus.

## Kultūra

Tradicinė šeima – mažoji. Santuoka patrilokalinė, vėliau neolokalinė. Giminė patrilinijinė, dabar – bilateralinė. Išlikusios tarybos, apeiginės giminių sueigos.

Taraskanai ženkliai paveikti meksikiečių, metisizavęsi. Išlikę liaudies šokiai, dainos, tautosaka, gerbiamos upių, žvaigždžių, mėnulio dievybės.

## Nuorodos
Torechon de Ardosas

**Torechon de Ardosas** – miestas vidurio Ispanijoje, Madrido regione, 20 km į rytus nuo Madrido. Faktiškai miegamasis sostinės rajonas, yra metropolitenas. Yra ES palydovų centras, karinė oro pajėgų bazė.

Miesto statusas suteiktas 1554 m.

## Žymūs žmonės
Iš Torechon de Ardoso kilę šie žymūs žmonės:
* Jorge Garbajosa (g. 1977), krepšininkas

## Šaltiniai

## Literatūra
*
Turkmėnijos ginkluotosios pajėgos

**[[Turkmėnija|Turkmėnijos]] karinės pajėgos** sudarytos iš armijos, Karinių oro ir priešlėktuvinės gynybos pajėgų, Karinio jūrų laivyno, Pasienio kariuomenės, Vidaus reikalų kariuomenės, Nacionalinės gvardijos.

## Pagrindinė statistika
Bendrieji žmonių ištekliai (15-49 m. vyrai): 1 206 920 (2002)
iš jų tinkami karo tarnybai: 979 282
kasmet pasiekia karo tarnybai tinkamą amžių: 48 292

Karinės išlaidos: 90 mln. JAV dolerių
Karinės išlaidos: 3,4 % BVP

! Ginkluotųjų pajėgų dalis
! žmonių skaičius
|-----
| Armija
| 26700
|-----
| Karinės oro pajėgos ir 
priešlėktuvinė gynyba
| 10 000
|-----
| Karinis jūrų laivynas
| 400
|}

Sausumos kariuomenės ginkluotė:
* tankai - 808
* operatyvinės-taktinės raketos - 27
* šarvuotos kovos mašinos - 1966
* pabūklai ir minosvaidžiai - 1077
* prieštankinės sistemos - 327
* priešlėktuvinės sistemos 0 736

KOP ir PLG ginkluotė:
* koviniai lėktuvai - 536
* sraigtasparniai - 21
* zenitiniai raketų kompleksai - 113

KJL ginkluotė:
* koviniai kateriai - 4
* hidrografinės tarnybos laivai - 4 

## Armija

Armiją sudaro motošaulių divizijos, buvusios Tarybinės Armijos Turkestano karinės apygardos divizijos. 

* 22-oji divizija - Kaspijos jūros pakrantė
* 2-oji ir 3-oji divizijos - Turkmėnijos-Irano pasienis
* 11-oji divizija - prie sienos su Tadžikija ir Afganistanu

## Karinės oro pajėgos
* 99-oji aviacijos brigada (67-asis mišrusis aviapulkas) - Mary-2 oro bazė, МiG-29, Su-25.
* 47-oji atskiroji mišrioji eskadrilė - Ak-Tepe (Ašchabadas), Аn-26/24, Mi-24, Mi-8
* 31-oji atskiroji eskadrilė - Čardžou (Turkmenabatas), МiG-21, Su-7, L-39, Jak-28, An-12
* 107-asis naikintuvų pulkas - Ak-Tepe, MiG-23M, MiG-25PD, Su-25
* 55-asis naikintuvų pulkas - Balkanabatas, МiG-23M 
* 56-oji saugojimo bazė - Kyzyl-Arvatas, MiG-23 (buv. 217 bombonešių naikituvų pulkas). 324 lėktuvai MiG-23 ir Su-25.
* 1-asis priešlėktuvinių raketų Turkmėnbašio vardo pulkas - Bikrova (Ašchabadas), Murgabas, Kurtlis, Turkmėnbašis. Apie 100 leidimo įrenginių, iš kurių veikia apie 30. 
* galbūt turi priešlėktuvinių raketų brigadą, ginkluotą zenitiniais kompleksais *Krug*. 
* radiotechninė brigada (radarai)

! style="text-align: left; background: #aacccc;"|Orlaivis
! style="text-align: left; background: #aacccc;"|kilmė
! style="text-align: left; background: #aacccc;"|tipas
! style="text-align: left; background: #aacccc;"|versija
! style="text-align: left; background: #aacccc;"|turima
! style="text-align: left; background: #aacccc;"|pastabos
|-----
| An-24 ||  || taktinis transporto lėktuvas || An-24 || 1 ||
|-----
| Aero L-39 ||  || mokomasis/ lengvasis šturmuotuvas || L-39 || 2 ||
|-----
| Mi-8 ||  || transporto/kovinis || Mi-8 || 8 ||
|-----
| Mi-24 ||  || kovinis || Mi-24 || 10 ||
|-----
| MiG-29 ||  || naikintuvas || MiG-29MiG-29UB || 222 ||
|-----
| Su-17 ||  || šturmuotuvas || Su-17 || 22 ||
|}

## Nuorodos

* Рычаги силы государств Большого Кавказа Часть 1 
* Вооруженные силы Республики Туркменистан
Dienos Paryžiuje ir Londone

**Dienos Paryžiuje ir Londone** () – pusiau autobiografinis Džordžo Orvelo pasakojimas apie gyvenimą skurde Paryžiuje ir Londone, pirmoji jo knyga. Istorija pradedama Paryžiuje, kur Orvelas gyveno dvejus metus, pragyvenimui užsidirbdamas iš anglų kalbos mokymo, recenzijų ir straipsnių rašymo įvairiems periodiniams leidiniams. Vėliau persikėlė į Londoną, kur be rašymo ir repetitoriaus paslaugų dirbo pardavėju knygyne. Pastaroji patirtis jį įkvėpė vėlesnei novelei – *„[[Keep the Aspidistra Flying]]“* (1936 m.).

Pirmą kartą šią knygą 1933 m. išleido Londono leidykla „Victor Gollancz Ltd“.
Tenerifės Santa Krusas

**Tenerifės Santa Krusas** – miestas Kanaruose (Ispanija), Tenerifės saloje; Kanarų salyno sostinė (kartu su Las Palmu) ir provincijos centras. La Lagūnos universiteto filialai (menų ir jūrininkystės), didelis jūrų uostas, gamtos muziejus, teatras, simfoninis orkestras, koncertų auditorija.

## Sportas
* CD Tenerife (futbolas)
Saragosa

**Saragosa** – miestas šiaurės rytų Ispanijoje, prie Ebro upės; Aragono regiono ir provincijos sostinė, bei centras. Išvystyta mašinų, chemijos, tekstilės, maisto pramonė.

Yra universitetas (nuo 1533 m.), dailės menų muziejus, vyksta pramoninės mugės. Išlikę romėnų ir maurų architektūros (X–XII a.) liekanos, yra katedra (XII–XVII a.), birža (*Lonja*, gotikinė, XVI a.), plateresko stiliaus rūmai (XVI a.). Daug miesto Mudecharų stiliaus pastatų 1986 m. įtraukti į UNESCO Pasaulio paveldo sąrašą.

Mieste 2008 m. vyko Pasaulinė paroda.

## Istorija

Miestą 27 m. pr. m. e. įkūrė romėnai. III a. tapo krikščioniškos vyskupijos centru. V a. Saragosą nukariavo svebai ir vestgotai.

VIII a. tapo musulmoniškos Al Andalus dalimi. Čia valdė Kordobos kalifatas. Šiam suirus, XI a. Saragosa tapo nepriklausoma kaip emyratas (taifa). Tai buvo paskutinė taifa, kurią prie savo musulmoniškos imperijos prijungė Almoravidai, nes jie patyrė didelį pasipriešinimą.

1110 m. Almoravidai galutinai prijungė Saragosą prie savo imperijos, tačiau 1118 m. jį nukariavo krikščioniškas Aragonas. Labai greitai Saragosa paversta Aragono sostine.

Ispanijos revoliucijos metu, 1808–1809 m. buvo užimta prancūzų. Ispanijos pilietinio karo metu – vienas F. Franko režimo centrų.

## Sportas

### Futbolas
Mieste 1982 m. vyko XII pasaulio futbolo čempionatas. Stipriausi futbolo klubai:
* Real Zaragoza SAD 

### Krepšinis
* CAI Zaragoza 

### Rankinis
* CAI BM Aragón 

## Šaltiniai
Divizionas (laivyne)

**Divizionas** () – Karinio jūrų laivyno struktūrinis vienetas:
* stambaus karinio laivo įgulos padalinys
* karinis vienetas iš kelių vieno tipo karinių laivų

## Laivų divizionas
*Laivų divizionas* (; ) – 2, 3 ar 4 rango karo laivų junginys. Divizionas gali būti brigados dalis arba būti atskirasis divizionas. Laivų skaičius divizione priklauso nuo paskirties, ginkluotės ir numatytos veikimo taktikos.

Divizionai egzistuoja Rusijoje, Ukrainoje, Latvijoje, Lietuvoje,

### Lietuvos Jūrų pajėgų divizionai
Lietuvos Jūrų pajėgose yra:
* Kovinių laivų divizionas,
* Patrulinių laivų divizionas,
* Mininių laivų divizionas

## Laivo divizionas
*Laivo divizionas* () – 1-ojo rango karo laivo įgulos padalinys, kovinės dalies () sudėtinė dalis. Pvz., *artilerijos kovos dalyje* yra *pagrindinio kalibro artilerijos divizionas*, kurį sudaro keli bokštai (baterijos), valdymo grupės; elektromechanikos kovinėje dalyje – judėjimo divizionas, elektromechaninis divizionas, veiksnumo ir kiti divizionai.